section_heading: Životopis
paragraph_text: Rođen je u Imotici, u Dubrovačkom primorju u tadašnjoj Austro-Ugarskoj od oca Đure i majke Ivane Grljević. Njegov brat Pero odselio je u SAD gdje je izumio parnu perilicu rublja. Godine 1912. oženio je Anicu Mihaljević kojom je izumro rod Mihaljević u Imotici. Borio se u Prvom svjetskom ratu gdje je četiri godine proveo u zarobljeništvu na Siciliji. 1925. oženio je Ružu Radić. Godine 1938. postaje glavar Imotice u sklopu Kraljevine Jugoslavije. Funkcija mu zbog rata prestaje 1944., a godinu poslije umire od upale pluća.